b'\n_START_ARTICLE_\nIzvor nevtronov\n_START_PARAGRAPH_\nIzvor nevtronov je vsakr\xc5\xa1na naprava ali snov, ki oddaja nevtrone. Izvori nevtronov se uporabljajo v fiziki, medicini, biologiji, kemiji, pri iskanju nafte in drugod._NEWLINE_Izvori se med seboj lahko mo\xc4\x8dno razlikujejo tako po intenziteti (tj. \xc5\xa1tevilu oddanih nevtronov na \xc4\x8dasovno enoto) in energiji oddanih nevtronov, kot tudi po velikosti ter ceni lastni\xc5\xa1tva in vzdr\xc5\xbeevanja._NEWLINE_Jedrske reakcije preko katerih lahko nastajajo nevtroni so: jedrska cepitev, zlivanje jeder, interakcija delcev alfa z jedri nekaterih lahkih elementov ter interakcija \xc5\xbearkov gama z jedri berilija ali devterija.'